b'\n_START_ARTICLE_\nMilano metropolitenas\n_START_SECTION_\nLinijos\n_START_PARAGRAPH_\nPirmoji Milano metropoliteno linija M1 buvo atidaryta 1964\xc2\xa0m. Jos statybos prad\xc4\x97tos 1957\xc2\xa0m. \xc5\xa0i linija vadinama Raudon\xc4\x85ja linija (Linea Rossa), nes visi linijos \xc5\xbeenklai nuspalvinti raudonai. Linijos ilgis yra 27,0\xc2\xa0km ir turi 38 stoteles._NEWLINE_1969\xc2\xa0m. buvo atidaryta antroji\xc2\xa0\xe2\x80\x93 M2 linija. D\xc4\x97l savo spalvos ji vadinama \xc5\xbdali\xc4\x85ja (Linea Verde). Linija yra 39,4\xc2\xa0km ilgio ir turi 35 stoteles._NEWLINE_Tre\xc4\x8dioji ir naujausia Milano metro linija yra M3. Linija prad\xc4\x97ta statyti 1986\xc2\xa0m., o baigta 1990\xc2\xa0m. M3 linijos \xc5\xbeenklinimas yra geltonos spalvos, tad ji vadinama Gelton\xc4\x85ja (Linea Gialla). Linijos ilgis yra 17,1\xc2\xa0km, o stoteli\xc5\xb3 skai\xc4\x8dius\xc2\xa0\xe2\x80\x93 21._NEWLINE_M5 (violetin\xc4\x97)\xc2\xa0\xe2\x80\x93 naujausia veikianti metro linija, atidaryta 2013\xc2\xa0m. vasario 10 d. Linijos ilgis\xc2\xa0\xe2\x80\x93 12\xc2\xa0km, j\xc4\x85 sudaro 19 stotel\xc4\x97s._NEWLINE_Kadangi Milanas laim\xc4\x97jo teis\xc4\x99 rengti 2015\xc2\xa0m. Pasaulin\xc4\x99 parod\xc4\x85, siekiant pagerinti susisiekim\xc4\x85 mieste nutarta \xc4\xafrengti naujas metro linijas. 2015\xc2\xa0m. buvo prapl\xc4\x97sta M5 linija. Dabar \xc5\xa1i linija yra 12,9\xc2\xa0km ilgio.\n_START_SECTION_\nAteities planai\n_START_PARAGRAPH_\nMiestas planuoja iki 2022\xc2\xa0m. atidaryti nauj\xc4\x85 M4 metro linij\xc4\x85. Ji bus 15,2\xc2\xa0km ilgio ir tur\xc4\x97s 21 stotel\xc4\x99.'